**Anexa nr. 2 la H.C.L. Sighișoara nr.\_\_\_/\_\_\_\_\_\_\_**

**Regulament de organizare și desfășurare**

**a evenimentului „Street Food Fest Sighişoara”, 13-15 august 2021**

1. **PERIMETRUL DE DESFĂȘURARE**

Perimetrul de desfășurare a  evenimentului **„Street Food Fest Sighişoara”, ce se va desfășura în perioada 13 - 15 august 2021** este cel aprobat prin Hotărârea Consiliului Local Sighișoara, act administrativ prin care se aprobă și desfășurarea acestuia, prezentul regulament constituind anexă a hotărârii amintite.

Manifestarea va fi autorizată conform legislaţiei în vigoare atât din punct de vedere al autorităţilor locale, cât și a Direcţiei de Sănătate Publică Mureş, a Direcției Sanitar - Veterinare Mureș și a I.S.U. Horea al județului Mureș.

Zonele în care se vor desfășura activități cultural-artistice și comerciale, conform planului anexat la prezentul, sunt și cele stabilite în prezentul regulament, după cum urmează:

1. **Piața Muzeului (zona cuprinsă între Biserica Evanghelică şi Primărie)** Zona dedicată copiilor, cu spectacole, workshop-uri (mâncare sănătoasă, natură, agricultură etc.) şi activităţi interactive.

- Comerțul în această zonă va fi asigurat de 2 food truck-uri pe o suprafață de 20 mp.

- În această zona vor mai fi amplasate o scenă în suprafață de 20 mp., standuri expoziţionale, standuri pentru workshopuri, un photocorner, un cort şi două butaforii care vor delimita intrarea şi ieşirea din perimetru pe o suprafață de 70 mp.

**II. Parcul Petöfi Sandor (zona de lângă Turnul Cizmarilor)**

 Zonă dedicată producătorilor locali şi zonali cu degustări, reprezentaţii live, workshop-uri şi ateliere.

- Comerțul în această zonă va fi asigurat de 10 standuri pe o suprafață de 50 mp.

- În această zonă vor mai fi amplasate un podium, un photocorner, standuri expoziţionale, standuri pentru workshopuri, două butaforii care vor delimita intrarea şi ieşirea din perimetru şi alte butaforii pe o suprafață de 30 mp.

**III. Piaţa Răţuştelor (fosta Boema)**

 Zonă dedicată unui act muzical şi relaxării, zona vegană/vegetariană.

- Comerțul în această zonă va fi asigurat de 2 food truck-uri pe o suprafață de 20 mp.

- În această zonă vor mai fi amplasate un podium, un photocorner, standuri expoziţionale, zonă de relaxare, două butaforii care vor delimita intrarea şi ieşirea din perimetru şi alte butaforii pe o suprafață de 10 mp.

**IV.** **Piaţa Cetăţii** Zona unde este amplasată Scena principală (aprox. 60 mp.), unde vor avea loc live cooking show-uri, workshop-uri, concerte, concursuri şi reprezentaţii de stand-up comedy.

- Comerțul în acestă zonă va fi asigurat de 8 standuri pe o suprafață de 45 mp.

- În această zonă pe lângă scena principală vor mai fi amplasate un photocorner, standuri expoziţionale, standuri pentru workshopuri, două butaforii care vor delimita intrarea şi ieşirea din perimetru şi alte butaforii pe o suprafață de 60 mp.

**V.** **ZONA TIC-TAC** **(sub Turnul cu Ceas, Casa Venețiană)**

- Comerțul în această zonă va fi asigurat de 9 food truck-uri și 10 standuri pe o suprafață de 126 mp.

- În această zonă vor mai fi amplasate un photocorner, standuri expoziţionale, standuri pentru workshopuri, două butaforii care vor delimita intrarea şi ieşirea din perimetru şi alte butaforii pe o suprafață de 20 mp.

**VI.** **Strada Școlii - ZONA FOOD Trucks**

 Zona dedicată restaurantelor mobile.

- Comerțul în acestă zonă va fi asigurat de 12 food truck-uri și 10 standuri pe o suprafață de 160 mp.

- În această zonă vor mai fi amplasate un photocorner, standuri expoziţionale, standuri pentru workshopuri, două butaforii care vor delimita intrarea şi ieşirea din perimetru şi alte butaforii pe o suprafață de 20 mp.

**VII.** **GALERIA BĂTRÂNELOR DOAMNE**

 Zona dedicată vernisajelor pe o suprafață de 25 mp.

**VIII.** **Piața Muzeului – ZONA DE LANGĂ ȘCOALA DE MUZICĂ**

 Zona dedicată standurilor expoziționale.

- Comerțul în această zonă va fi asigurat de 8 standuri pe o suprafață de 32 mp.

- În această zonă vor mai fi amplasate standuri expoziţionale, standuri pentru workshopuri şi alte butaforii pe o suprafață de 10 mp.

 **IX. Biblioteca- ZONA HALTRICH**

Zona dedicată relaxării și a unui act muzical

* Comerțul în această zonă va fi asigurat de 1 food truck.

\* Butaforii (ansambluri de obiecte confecţionate, folosite la realizarea decorurilor).

Activitatea de comerț se va desfășura în zonele menţionate mai sus, în perioada 13 – 15 august 2021, în perimetrul de desfășurare a evenimentului, între orele 10.00 – 23.00.

**1.1. Desfășurarea evenimentului**

Programul artistic și interactiv al evenimentului se va desfășura în intervalul orar 10.00 – 22.00, după următorul program:

**Vineri 13.08.2021**

Deschiderea evenimentului – ora 12:00

Piața Muzeului - Zona pentru copii

12:00 – Spectacol pentru copii cu figuranți

14:00 – Concert

16:00 – Workshop

18:00 – Teatru de păpuși

20:00 – Spectacol

Restaurante mobile (food truck-uri) şi standuri - 12:00 – 23:00

Piața Cetății

14:00 – Workshop

16:00 – Live cooking show

18:00 – Tehnică culinară, mixuri condimente și alimente

20:00 – Concert

Parcul Petofi Sandor - Zona Tradițională

16:00 – Workshop

18:00 – Degustare de produse locale

19:00 – Concert

Piața Rățuștelor

16:00 – Workshop

18:00 – Concert

Galeria Brătrânelor Doamne

12:00 – Vernisaj artistic

**Sâmbătă 14.08.2020**

Piața Muzeului - Zona pentru copii:

10:00 – Spectacol copii

14:00 – Workshop sustenabilitate

16:00 - Spectacol cu clovni

18:00 – Curs/workshop despre alimentația sănătoasa pentru cei mici

20:00 – Teatru de păpuși

Restaurante mobile (food truck-uri) şi standuri - 10:00 – 23:00

Piaţa Cetăţii

14:00 – Live cooking show

16:00 – Concurs de mâncat ardei iute

18:00 – Concert

20:00 – Standup Comedy

Parcul Petofi Sandor - Zona tradiţională

16:00 – Workshop

18:00 – Degustare de produse locale

19:00 – Concert

Piata Rățuștelor

16:00 – Workshop

18:00 – Concert

Galeria Brătrânelor Doamne

12:00 – Vernisaj artistic

**Duminica 15.08.2020**

Piața Muzeului - Zona pentru copii

12:00 – Spectacol copii

14:00 – Dansuri

16:00 – Curs/workshop despre alimentația sănătoasa pentru cei mici

18:00 – Teatru de păpuși

20:00 –Proiecție animație

Restaurante mobile (food truck-uri) şi standuri - 10:00 – 23:00

Piaţa Cetăţii

14:00 – Live cooking show

16:00 – Concurs de mâncat burgeri

18:00 – Workshop

20:00 – Concert

Parcul Petofi Sandor - Zona tradiţională

16:00 – Workshop

18:00 – Degustare de produse locale

19:00 – Concert

20:00 - Workshop culinar cu produse locale

Piața rățuștelor

16:00 – Workshop

18:00 – Concert

Galeria Brătrânelor Doamne

12:00 – Vernisaj artistic

\* Organizatorii îşi rezervă dreptul de a modifica programul evenimentului.

**2. REGULI DE PARTICIPARE ȘI DE COMERCIALIZARE A PRODUSELOR LA EVENIMENTUL „STREET FOOD FEST SIGHIŞOARA”, 13-15 AUGUST 2021**

**2.1. Obținerea acordului de participare din partea organizatorului**

Organizatorul evenimentului, **S.C. SWAP CORP S.R.L.,** eliberează comercianților considerați eligibili, în scris, pe baza unei solicitări, un acord de participare la evenimentul „Street Food Fest Sighişoara”, 2021, care este prezentat pentru a fi luat în evidență și Muncipiului Sighișoara. Solicitarea trebuie să conțină:

- o listă detaliată a produselor comercializate de către solicitant și cel puțin o fotografie de prezentare a standului.

Solicitarea se trimite prin e-mail la adresa ateliersighisoara@gmail.com.

**2.2. Obținerea spațiului public pentru comerț**

**Municipiul Sighișoara** percepe comercianților care vor desfăşura activităţi de comerț sau prestări de servicii în cadrul evenimentului „Street Food Fest Sighişoara”, 2021, următoarele taxe pentru ocuparea domeniului public stabilite, conform Hotărârii Consiliului Local Sighișoara nr. 82/30.04.2020, anexa 8:

|  |  |
| --- | --- |
| a.) Alimentaţie publică cu băuturi alcoolice | 50  lei/mp./zi; |
| b.) Alimentaţie publică fără băuturi alcoolice | 30  lei/mp./zi; |
| c.) Produse de artizanat, artă | 25  lei/mp./zi; |
| d.) Produse industriale | 35  lei/mp./zi; |
| e.) Terase |  6  lei/mp./zi. |

Aceste taxe se achită la casieria Municipiului Sighișoara

**2.3. Obținerea autorizației de funcționare**

Comercianții care doresc să participe la evenimentul „Street Food Fest Sighişoara” sunt obligați să obţină autorizaţia de funcţionare eliberată de către compartimentul de specialitate din cadrul Municipiului Sighișoara.

Pentru desfășurarea activităților comerciale pe perioada evenimentului „Street Food Fest Sighişoara” se vor emite autorizații de funcționare în conformitate cu prevederile Hotărârii Consiliului Local Sighișoara nr. 86/28.11.2016 privind aprobarea procedurii de autorizare a agenților economici pentru desfășurarea unor activități economice pe raza municipiului Sighișoara.

Taxele a căror activitate este înregistrată în grupele CAEN 561 – Restaurante, 563 – Baruri și alte activități de servire a băuturilor și 932 – Alte activități recreative și distractive, potrivit Clasificării activităților din economia națională – CAEN, actualizată prin Ordinul Președintelui Institutului Național de Statistică nr. 337/2007 privind actualizarea Clasificării activităților din economia națională – CAEN, stabilite în funcție de suprafața aferentă activităților respective, după caz, sunt în sumă de:

- 200 lei, pentru o suprafață de până la 500 mp. inclusiv;

- 4000 lei, pentru o suprafață cuprinsă între 501 mp. – până la 600 mp., inclusiv;

- 4500 lei, pentru o suprafață cuprinsă între 601 mp. – până la 800 mp., inclusiv;

- 5000 lei, pentru o suprafață cuprinsă între 801 mp. – până la 1000 mp., inclusiv;

- 5500 lei, pentru o suprafață mai mare de 1000 mp.

Pentru desfășurarea activităților comerciale se vor emite autorizații de funcționare, iar pentru desfășurarea activităților comerciale pentru domeniul alimentație publică, taxa este de 200 lei/autorizație.

Toţi comercianţii vor prezenta documentele în baza cărora sunt autorizaţi să desfăşoare activitatea comercială respectivă (autorizaţie de persoană fizică, asociaţie familială, certificat de înmatriculare, cod fiscal).

Autorizaţia de funcţionare pe perioada desfășurării evenimentului „Street Food Fest Sighişoara” se va elibera în baza dovezii plății acesteia, doar comercianților regăsiți în tabelul prezentat de către organizator și care îndeplinesc condițiile legale pentru desfășurarea acestor activități comerciale, cu respectarea prevederilor Hotărârii Consiliului Local Sighișoara nr. 86/28.11.2016 privind aprobarea procedurii de autorizare a agenților economici pentru desfășurarea unor activități economice pe raza municipiului Sighișoara. Autorizaţia de funcţionare este valabilă doar pentru desfășurarea activității stabilită în cuprinsul ei și doar pentru locația indicată în cuprinsul acesteia.

**2.3.1. Acte necesare în vederea autorizării:**

* Certificat de înregistrare eliberat de către Oficiul Registrului Comerţului;
* Statut/act constitutiv;
* Certificatul constatator eliberat de către Oficiul Registrului Comerţului, care trebuie să cuprindă activităţile desfăşurate de către agentul economic conform codului CAEN;
* După caz, autorizaţiile şi avizele prevăzute de lege (autorizaţie/aviz: sanitară, sanitar-veterinară), pentru cei cu alimentaţie publică şi comerţ cu produse alimentare.

Toţi comercianţii vor avea dreptul de a comercializa exclusiv produsele stabilite la încheierea acordului de participare la eveniment, conform prezentului regulament şi care vor figura pe lista de produse anexă la autorizație.

Autorizaţia de funcţionare pe perioada evenimentului este valabilă doar pe lotul atribuit de Municipiul Sighișoara, prin compartimentul de specialitate în acord cu organizatorul evenimentului, stabilit la încheierea acordului de participare la eveniment, în ordinea cronologică de înregistrare a acordului de participare şi va fi în mod obligatoriu afişată, împreună cu lista de produse permise spre comercializare, la loc vizibil pe fiecare tarabă ori la locul de vânzare.

 **2.4. Reguli de bună desfășurare a evenimentului „Street Food Fest Sighişoara” 2021**

**2.4.1.** Este interzisă desfăşurarea oricăror activităţi de comerț sau de prestări servicii de către comercianții cărora organizatorul evenimentului le permite participarea la acesta fără îndeplinirea cumulativă a condițiilor prevăzute în prezentul, sens în care vor fi aplicate dispoziţiile legale.

**2.4.2.**  Comercianții vor avea dreptul de a comercializa exclusiv produsele stabilite la încheierea acordului cu S.C. SWAP CORP S.R.L. și care va fi prezentat spre informare și aducere la cunoștință și Municipiului Sighișoara.

**2.4.3** Autorizaţia de funcţionare și lista de produse permise spre comercializare vor fi în mod obligatoriu afişate la loc vizibil pe fiecare tarabă sau loc de vânzare.

**2.4.4.** Băuturile se vor servi în recipiente din plastic;

**2.4.5.**  Sunt interzise jocurile de noroc gen "roata norocului", "alba neagra" etc.;

**2.4.6.**  Se interzic generatoarele de curent mobile.

**2.4.7.** Este INTERZIS:

- accesul cu arme sau orice alte obiecte ce pot fi considerate periculoase sau arme albe;

- comerțul stradal cu produse din plastic și nu numai, de către comercianții din întreg perimetrul evenimentului;

- accesul cu tacâmuri contondente (briceag, cuţit, furculiţă, foarfecă, şurubelniţă, etc.);

- accesul cu recipiente de sticlă, materiale inflamabile, animale de companie, pixuri cu laser;

- accesul cu canistre de gaz sau maşini de gătit cu benzină sau generatoare pe bază de petrol;

- comercializarea cu produse în cadrul perimetrului de desfășurare a evenimentului fără acordul organizatorilor;

- consumul de substanţe interzise sau comercializarea acestora, conform legii în vigoare;

- accesul cu alcool, alte băuturi şi alimente din exteriorul zonei de desfășurare al evenimentului.

Echipele de pază și ordine vor ridica standurile tuturor celor care nu au autorizație sau nu respectă condiţiile prevăzute în prezentul Regulament sau în documentele justificative care atestă participarea la eveniment și vor sancționa persoanele în cauză conform O.G. nr. 99/2000 privind comercializarea produselor și serviciilor de piață, republicată cu modificările și completările ulterioare.

1. **FOTO/ VIDEO**

Pe durata evenimentului se vor realiza înregistrări audio şi video. Persoanele care apar în înregistrările realizate nu pot avea nici o pretenţie faţă de organizatori, producători sau utilizatori.

Fotografierea este permisă (excepţie făcând acele live act-uri ale căror reprezentanţi artistici, respectiv organizatorii, nu îşi dau acordul).

Filmarea şi fotografierea live act-urilor cu scopul difuzării în presa scrisă, audio, online sau tv se va desfăşura sub reguli stricte, care vor fi comunicate jurnaliştilor prin intermediul departamentului de comunicare online/offline al „Street Food Fest Sighişoara”.

Încălcarea acestor reguli poate expune instituţiile mass-media la procese din partea organizatorilor şi/sau managementului artiştilor ale căror condiţii au fost încălcate.

1. **ORDINE PUBLICĂ**

Liniștea, ordinea publică, asistența medicală și măsurile de prevenire și stingere a incendiilor în perimetrul de desfășurare a evenimentului sunt în responsabilitatea și obligativitatea exclusivă a organizatorului, inclusiv răspunderea pentru realizarea și respetarea lor, astfel încât să se asigure paza și securitatea participanților și a spațiilor comune.

În acest sens, se va constitui o Comisie de organizare evenimentului, formată din salariați ai Municipiului Sighișoara și organizatorul evenimentului, care împreună cu Brigada Mobilă de Jandarmi, Poliția Municipiului Sighișoara, Serviciul Public Poliția Locală, ISU Horea al Județului Mureș – Detașamentul de Pompieri Sighișoara, firma specializată de pază și protecţie și firma pentru prestarea de servicii medicale, va întocmi Planul unic de asigurare a măsurilor de organizare și desfășurare în bune condiţii a evenimentului „Street Food Fest Sighişoara”, în perioada 13 – 15 august 2021.

Ordinea publică se asigură prin patrulare la toate obiectivele din perimetrul de desfășurare. Ordinea publicului în proximitatea scenelor se asigură de firma de pază și protecţie.

Prevenirea și stingerea incendiilor se asigură prin patrulare la toate obiectivele din perimetrul de desfășurare.

Agenții economici autorizați să desfășoare activități comerciale în perimetrul de desfășurare a festivalului au obligația de a asigura luarea măsurilor de P.S.I. la locul de desfășurare a activității și respectarea acestora. Persoanele care desfășoară activitate de comerț fără a deține o autorizaţie, vor fi sancţionate de organele abilitate, conform prevederilor O.G. nr. 99/2000 privind comercializarea produselor și serviciile de piață.

Asistența medicală se asigură prin instalarea unui punct de prim ajutor în perimetrul Cetății.

Montarea și/sau amenajarea standurilor se va face începând cu data de 12.08.2021 și doar după încheierea acordului de participare la eveniment, achitarea taxelor stipulate în prezentul și stabilirea perimetrului de personalul specializat din cadrul Municipiului Sighișoara împreună cu organizatorul.

Demontarea standurilor/ eliberarea suprafeței de teren utilizată se va face doar după închiderea oficială a evenimentului.

În timpul programului artistic al evenimentului comercianților le este interzis să difuzeze muzică, de asemenea, în timpul pauzelor tehnice se va difuza doar muzică la un volum sonor astfel încât să fie evitată poluarea fonică.

1. **ACCES**

Accesul în zona de desfăşurare a evenimentului este permis cu titlu gratuit pentru toate persoanele. Copiii sub 14 ani pot avea acces în perimetrul de desfăşurare al evenimentului doar însoţiţi de adulţi.

Având în vedere locul desfăşurării evenimentului, pot exista secţiuni deluroase, ceea ce înseamnă că uneori accesul nu va fi foarte uşor pentru persoanele cu dizabilităţi motorii. Cu toate acestea, organizatorul prin personal de specialitate, atunci când situația o impune, va asigura accesul pentru persoanele cu dizabilităţi motorii.

* 1. **Accesul auto**

Traficul de autovehicule de la bariera de acces în Cetatea Medievală situată la intersecția străzilor Anton Pann cu Zidul Cetății spre perimetrul Cetății este interzis începând de joi, 12.08.2021, până luni, 16.08.2021.

Circulaţia auto va fi restricţionată prin baraje rutiere care se vor instala în perimetrul de desfăşurare a evenimentului.

1. **PARCAREA AUTOVEHICULELOR**

Riveranii vor parca autovehiculele proprietate personală sau ale societății comerciale în afara perimetrului de desfășurare a evenimentului sus menţionat.

Comercianții autorizați să-și desfășoare activitatea în perimetrul de desfășurare a evenimentului vor fi dirijați pentru parcarea contra–cost a autoturismelor în orașul de jos.

Parcarea în Cetatea Medievală pe perioada de desfăşurare a evenimentului este strict interzisă.

 Aprovizionarea agenților economici din perimetrul de desfăşurare a evenimentului, în perioada 13 - 15 august 2021, se va face astfel încât să nu perturbe activitatea cultural-artistică și comercială, urmând a se face în intervalul orar 8.00 – 10.00.

1. **CURĂŢENIE**

Activitatea de salubrizare va fi executată de S.C. Schuster Ecosal S.R.L. Colectarea deșeurilor produse de agenții economici și de persoanele fizice care vor deţine standuri pe domeniul public se va face în baterii de 4 pubele ecologice de 240 L și în pubele individuale de 120 L.

Măturatul manual al perimetrului de desfășurare al evenimentului, spălarea străzilor, golirea containerelor se va face între orele 00.00 și 08.00. Întreţinerea curăţeniei se va face pe toată perioada de desfășurare a evenimentului de către S.C. Schuster Ecosal S.R.L.

Amplasarea pubelelor, containerelor și a toaletelor ecologice în punctele stabilite se va face cu 24 ore înaintea începerii evenimentului.

Întreaga activitate de salubrizare va fi verificată, recepţionată și confirmată de către organizatorul evenimentului care își asuma întreaga resposabilitatea cu privire la modul de realizare a acestui serviciu.

**8. ENERGIA ELECTRICĂ**

Racordarea la energia elecrică, se va efectua doar de personal de specialitate autorizat, respectiv, de către S.C. Apă Termic Transport S.A. pentru a se evita: suprasolicitarea distribuitorilor, folosirea unor instalaţii improvizate sau traversarea căilor de acces cu diverse cabluri electrice sau furtune, care pot genera accidente. Se va monta un contor, consumul de energie electrică urmând a fi achitat Municipiului Sighișoara de către organizator, în termen de maxin 10 zile de la finalizarea evenimentului.

1. **PREVEDERI privind asigurarea protecției cetățenilor împotriva riscurilor de accidentare și de izbucnire a unui incendiu**.

Pentru prevenirea unor evenimente nedorite, urmate de vătămări corporale sau de distrugerea unor bunuri se vor respecta  următoarele reguli minime:

* Intervențiile tehnice (montaje, branșamente, reparaţii) asupra diferitelor instalaţii si echipamente tehnice (de energie electrică) se vor efectua numai de persoane autorizate, având specialitatea și pregătirea aferentă.
* Racordarea la utilităţi - energie electrică (cu asigurarea măsurilor de protecție a rețelei electice), se va efectua doar de către personal de specialitate autorizat, desemnat de organizatorii evenimentului, pentru a se evita: suprasolicitarea distribuitorilor, folosirea unor instalaţii improvizate sau traversarea căilor de acces cu diverse cabluri electrice sau furtune, care pot genera accidente.
* Se interzice blocarea cu mărfuri sau ambalaje, chiar și pentru scurt timp, a căilor de acces, deoarece aceste căi vor deveni căi de evacuare, salvare și intervenție în caz de incendiu. Se va evita blocarea hidranților, precum și a celorlalte mijloace de primă intervenție.
* Depozitarea materialelor, a mărfurilor, se va face în mod organizat, ţinându-se seama de proprietăţile fizico-chimice ale acestora și asigurându-se spaţii de siguranţă şi acces.
* Fiecare colaborator sau participant la eveniment are obligația să cunoască şi să respecte reglementările legislaţiei din domeniul securității muncii, al prevenirii şi stingerii incendiilor, fiind direct răspunzători în cazul încălcării acestora.
* Asistența medicală primară se asigură prin instalarea punctelor de prim ajutor medical instalate în perimetrul de desfășurare.
* Pentru siguranţa participanţilor la eveniment, este STRICT INTERZIS accesul pe cărările de acces în Cetatea Medievală care sunt localizate prin pădure.
* În perioada de desfăşurare a evenimentului, organizatorul va verifica în permanenţă respectarea reglementărilor legislaţiei în vigoare din domeniul securităţii muncii, al prevenirii incendiilor şi protecţia mediului.
1. **SANCŢIUNI**

Nerespectarea prevederilor prezentului se sancţionează potrivit Legii nr. 61/1991 pentru sancţionarea faptelor de încălcare a unor norme de convieţuire socială, a ordinii şi liniştii publice, republicată, precum și a Hotărârii Consiliului Local Sighișoara nr. 181/23.11.2017 privind stabilirea obligaţiilor și responsabilităților instituţiilor publice, agenţilor economici, celorlalte persoane juridice şi a cetăţenilor, pentru asigurarea unui climat de ordine și curățenie pe teritoriul municipiului Sighișoara.

Nu sunt tolerate excepţii de la aceste reguli, încălcarea prezentului regulament putând duce la evacuarea din zona evenimentului şi interzicerea accesului în zona de desfăşurare a acestuia. Organizatorii nu sunt responsabili pentru bunurile participanţilor ori pentru eventualele pagube produse. Persoanele care încalcă acest regulament, iniţiază sau participă la evenimente care tulbură ordinea, vor fi escortate imediat în afara perimetrului evenimentului, accesul lor fiind interzis, iar organizatorii vor anunţa instituţiile abilitate ale statului.

1. **INFORMAŢII**

Pentru a preveni răspândirea epidemiei cu virusul SARS-CoV-2, organizatorii vor respecta şi vor aplica cu stricteţe măsurile legale aflate în vigoare la data desfăşurării evenimentului. Siguranța participanților la eveniment este prioritară și, în funcție de evoluția situației și de deciziile autorităților centrale, se vor adopta toate măsurile care se impun.

Evenimentul va avea loc indiferent de condiţiile meteo.

Organizatorii îşi rezervă dreptul de a modifica programul evenimentului, dacă va fi necesar acest lucru, comunicând orice modificare, cu cel puțin 48 de ore înainte de începerea acestuia.

Organizatorii îşi rezervă dreptul de a efectua controale pe parcursul evenimentului pentru a se asigura respectarea prezentului regulament.

Planul cuprinzând spațiile și locurile de desfășurare a evenimentului, constituie anexă la prezentul regulament și face parte integrantă din acesta.

 **S.C. SWAP CORP S.R.L.**

 CUI 34888183, J26/831/2015

 Str. Ecaterina Teodoroiu, nr. 10 C, Sighişoara

 Reprezentant legal, Ştefănescu Adrian